Federico Fellini

Federico Fellini (Rimini, 20 'e jennaro 1920 – Romma, 31 'e ottovre 1993) fuje nu riggista taliano.

Cunziderato nu 'e cchiù gruosse riggiste d''a storia d''o cinema, quatto filme suoje (La strada, Le notti di Cabiria, 8 ½ e Amarcord) s'aggiudecajeno 'o Premmio Oscar ô meglio filme straniero.

'E primme filme suoje fujeno 'e cummedie Lo sceicco bianco (1952), 'o primmo 'e Fellini comme unneco riggista, e I vitelloni (1953), tutt'e ddoje cu Alberto Sordi. Ato film 'e gruosso succiesso fuje La dolce vita (1960), cu prutagonista Marcello Mastroianni, ca jè na d''e pellicule cchiù nomalte e vedute d''o cinema taliano.

'O 29 'e màrzo 1993 recevette ll'Oscar annorario e murette cocche mise aroppo a Romma, 'o 31 'e ottovre.

Categurìa:Reggiste